Diari Oficial de la Generalitat Valenciana


Sumari del DOGV 9017, del 10-02-2021 (2021/641)

Notificació de la sentència dictada en el procediment de divorci contenciós número 505/2019.
--------------------------------------------------------------------------------------------

### Dades del document

Número de DOGV
:   9017

Data del DOGV
:   10-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/641


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 505/2019. [2021/641]  
Vicenta María Casañ Arandiga, lletrada de l'Administració de justícia del Jutjat de Primera Instància 8 de València.  
Judici família: divorci contenciós [DIC] - 505/2019.  
Part demandant: Víctor Josué Tineo Robles.  
Part demandada: María del Carmen de Osset Sánchez.  
En el judici a què es fa referència s'ha dictat la resolució que, literalment, diu a continuació:  
Sentència número 558/19  
«Part dispositiva  
Estime substancialment la demanda plantejada per Víctor Josué Tineo Robles, representat pel procurador dels tribunals, Ignacio Tarazona Blasco i assistit de la lletrada Carmen Alamar Jaime, contra M. del Carmen de Osset Sánchez, declarada en situació legal de rebel·lia per no comparéixer en aquestes actuacions, assistint el Ministeri Fiscal, declare dissolt, per causa de divorci, el matrimoni contret pels cònjuges esmentats, amb tots els efectes legals inherents a aquesta declaració i establisc com a mesures definitives les següents:  
  
1. S'atribueix l'exercici exclusiu de la pàtria potestat i s'assigna la guarda i custòdia del fill menor, J.J., al pare; i això, donat l'abandó de l'habitatge familiar, així com el contacte amb el seu fill fa més de dos anys, per part de M. del Carmen de Osset Sánchez.  
2. Se suspén el règim de visites i les vacances escolars i d'estiu, tenint en compte que la progenitora es troba en parador ignorat.  
  
3. S'atribueix al progenitor i al fill menor l'ús del domicili familiar així com el parament.  
4. Quant a la pensió d'aliments, atés que es desconeixen les dades patrimonials del demandat, es fixa en la quantitat de 150 euros mensuals; quantitat que serà ingressada durant les dotze mensualitats, i dins dels cinc primers dies de cada mes; que s'actualitzarà anualment acord amb l'IPC.  
5) Tots dos progenitors contribuiran al 50% al pagament de les despeses extraordinàries del fill menor.  
Aquesta és la meua sentència, que d'acord amb el que es disposa en els articles 265 i 266 de la LOPJ, s'anotarà en el llibre corresponent, i es portarà testimoniatge d'aquesta a les actuacions originals, i que es notificarà a les parts. Feu-los saber que contra aquesta sentència podran interposar un recurs d'apel·lació en aquest jutjat, dins dels vint dies des de l'endemà de la seua notificació prèvia constitució del depòsit de 50 euros en el compte de depòsits i consignacions d'aquest jutjat en l'entitat Banco Santander, SA (disposició addicional 15 de la LO 1/2009).  
  
Ho pronuncie, mane i signe.»  
Publicació. La sentència anterior ha sigut pronunciada, llegida i publicada pel jutge que la va dictar, en forma legal, i en el mateix dia de la seua data.  
I atés que es desconeix el domicili o la residència actual de la part demandada, de conformitat amb el que disposen els articles 156,4 i 164 de la Llei 1/2000, d'enjudiciament civil, s'ha acordat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació a M. del Carmen de Osset Sánchez.  
  
València, 17 de febrer de 2020.- La lletrada de l'Administració de justícia: Vicenta M. Casañ Arandiga.